CELEX: 62019TA0344
Language: et
Date: 2021-09-29 00:00:00
Title: Liidetud kohtuasjad T-344/19 ja T-356/19: Üldkohtu 29. septembri 2021. aasta otsus – Front Polisario versus nõukogu (Välissuhted – Rahvusvahelised lepingud – Euroopa – Vahemere piirkonna leping, millega luuakse assotsiatsioon EÜ ja Maroko vahel – ELi ja Maroko Kuningriigi vaheline säästva kalapüügi partnerlusleping – Protokoll partnerluslepingu rakendamise kohta – Partnerluslepingu juurde kuuluv kirjavahetus – Sõlmimise otsus – Määrus kalapüügivõimaluste jaotamise kohta liikmesriikide vahel – Tühistamishagi – Vastuvõetavus – Kohtumenetlusteovõime – Otsene puutumus – Isiklik puutumus – Territoriaalne kohaldamisala – Kohtualluvus – Rahvusvahelise õiguse tõlgendus, millest Euroopa Kohus lähtub – Enesemääramise põhimõte – Rahvusvaheliste lepingute suhtelise toime põhimõte – Tuginemise võimalikkus – Mõiste „nõusolek“ – Rakendamine – Kaalutlusõigus – Piirid – Vaidlustatud otsuse õiguslike tagajärgede säilitamine)

6.12.2021   
            
            
               ET
            
            
               Euroopa Liidu Teataja
            
            
               C 490/31
            
         
      Üldkohtu 29. septembri 2021. aasta otsus – Front Polisario versus nõukogu
      (Liidetud kohtuasjad T-344/19 ja T-356/19) (1)
      
      (Välissuhted - Rahvusvahelised lepingud - Euroopa – Vahemere piirkonna leping, millega luuakse assotsiatsioon EÜ ja Maroko vahel - ELi ja Maroko Kuningriigi vaheline säästva kalapüügi partnerlusleping - Protokoll partnerluslepingu rakendamise kohta - Partnerluslepingu juurde kuuluv kirjavahetus - Sõlmimise otsus - Määrus kalapüügivõimaluste jaotamise kohta liikmesriikide vahel - Tühistamishagi - Vastuvõetavus - Kohtumenetlusteovõime - Otsene puutumus - Isiklik puutumus - Territoriaalne kohaldamisala - Kohtualluvus - Rahvusvahelise õiguse tõlgendus, millest Euroopa Kohus lähtub - Enesemääramise põhimõte - Rahvusvaheliste lepingute suhtelise toime põhimõte - Tuginemise võimalikkus - Mõiste „nõusolek“ - Rakendamine - Kaalutlusõigus - Piirid - Vaidlustatud otsuse õiguslike tagajärgede säilitamine)
      (2021/C 490/33)
      Kohtumenetluse keel: prantsuse
      
         Pooled
      
      
         Hageja: Front populaire pour la libération de la Saguia el-Hamra et du Rio de oro (Front Polisario) (esindaja: advokaat G. Devers)
      
         Kostja: Euroopa Liidu Nõukogu (esindajad: F. Naert, P. Plaza García ja V. Piessevaux)
      
         Kostja toetuseks menetlusse astuja kohtuasjades T-344/19 ja T-356/19: Hispaania Kuningriik (esindaja: S. Centeno Huerta)
      
         Kostja toetuseks menetlusse astuja kohtuasjades T-344/19 ja T-356/19: Prantsuse Vabariik (esindajad: A.-L. Desjonquères, C. Mosser, J.-L. Carré ja T. Stéhelin)
      
         Kostja toetuseks menetlusse astuja kohtuasjades T-344/19 ja T-356/19: Euroopa Komisjon (esindajad: F. Castillo de la Torre, A. Bouquet ja A. Stobiecka-Kuik)
      
         Kostja toetuseks menetlusse astujad kohtuasjas T-344/19: Chambre des pêches maritimes de la Méditerranée (Tanger, Maroko), Chambre des pêches maritimes de l’Atlantique Nord (Casablanca, Maroko), Chambre des pêches maritimes de l’Atlantique Centre (Agadir, Maroko), Chambre des pêches maritimes de l’Atlantique Sud (Dakhla, Lääne-Sahara) (esindajad: advokaadid G. Forwood, N. Colin ja A. Hublet)
      
         Ese
      
      Kohtuasjas T-344/19 ELTL artikli 263 alusel esitatud nõue tühistada nõukogu 4. märtsi 2019. aasta otsus (EL) 2019/441 Euroopa Liidu ja Maroko Kuningriigi vahelise säästva kalapüügi partnerluslepingu, selle rakendamise protokolli ja lepingu juurde kuuluva kirjavahetuse sõlmimise kohta (ELT 2019, L 77, lk 4) ning kohtuasjas T-356/19 ELTL artikli 263 alusel esitatud nõue tühistada nõukogu 29. novembri 2018. aasta määrus (EL) 2019/440, mis käsitleb kalapüügivõimaluste jaotamist Euroopa Liidu ja Maroko Kuningriigi vahelise säästva kalapüügi partnerluslepingu ja selle rakendamise protokolli alusel (ELT 2019, L 77, lk 1).
      
         Resolutsioon
      
      
                  1.
               
               
                  Tühistada nõukogu 4. märtsi 2019. aasta otsus (EL) 2019/441 Euroopa Liidu ja Maroko Kuningriigi vahelise säästva kalapüügi partnerluslepingu, selle rakendamise protokolli ja lepingu juurde kuuluva kirjavahetuse sõlmimise kohta.
               
            
                  2.
               
               
                  Säilitada otsuse 2019/441 õiguslikud tagajärjed kas ajavahemikuks, mille pikkus ei tohi ületada Euroopa Liidu Kohtu põhikirja artikli 56 esimeses lõigus ette nähtud tähtaega või juhul, kui selle tähtaja jooksul esitatakse apellatsioonkaebus, siis kuni Euroopa Kohtu otsuseni selle apellatsioonkaebuse kohta.
               
            
                  3.
               
               
                  Jätta kohtuasjas T-356/19 esitatud hagi rahuldamata.
               
            
                  4.
               
               
                  Jätta kohtuasjas T-344/19 Euroopa Liidu Nõukogu kohtukulud tema enda kanda ja mõista temalt välja Front populaire pour la libération de la Saguia el-Hamra et du Rio de oro (Front Polisario) kohtukulud.
               
            
                  5.
               
               
                  Jätta kohtuasjas T-356/19 Front Polisario kohtukulud tema enda kanda ja mõista temalt välja nõukogu kohtukulud.
               
            
                  6.
               
               
                  Jätta Hispaania Kuningriigi, Prantsuse Vabariigi ja Euroopa Komisjoni kohtukulud nende endi kanda.
               
            
                  7.
               
               
                  Jätta Chambre des pêches maritimes de la Méditerranée, Chambre des pêches maritimes de l’Atlantique Nordi, Chambre des pêches maritimes de l’Atlantique Centre’i ja Chambre des pêches maritimes de l’Atlantique Sudi kohtukulud kohtuasjas T-344/19 nende endi kanda.
               
            
         (1)  ELT C 270, 12.8.2019.